Diari Oficial de la Generalitat Valenciana


Sumari del DOGV 3454, del 15-03-1999 (1999/1489)

ORDRE de 4 de febrer de 1999, de la Conselleria de Cultura, Educació i Ciència, per la qual es crea la Sección de Educación Secundaria de Alpuente.
---------------------------------------------------------------------------------------------------------------------------------------------------

### Dades del document

Número de DOGV
:   3454

Data del DOGV
:   15-03-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/1489


Data del document
:   04-02-1999

Organisme emissor
:   Conselleria de Cultura, Educació i Ciència

Tipus de document
:   Ordre

Descriptors 

:   * Alpuente
    * ensenyament secundari

ORDRE de 4 de febrer de 1999, de la Conselleria de Cultura, Educació i Ciència, per la qual es crea la Sección de Educación Secundaria de Alpuente. [1999/1489]
  
La disposició addicional huitena del Decret 234/1997, de 2 de setembre, del Govern Valencià, pel qual s'aprova el Reglament Orgànic i Funcional dels Instituts d'Educació Secundària, configura les seccions d'Educació Secundària Obligatòria com a centres dependents d'un institut d'Educació Secundària. El citat precepte faculta a la Conselleria de Cultura, Educació i Ciència la regulació, creació i supressió de dits centres.
  
L'Ordre de 31 de juliol de 1998, de la Conselleria de Cultura, Educació i Ciència, publicada en el Diari Oficial de la Generalitat Valenciana de 20 d'agost, regula les seccions dels instituts d'Educació Secundària.
  
La Dirección Territorial de Cultura i Educació de València ha efectuat proposta de creació d'una secció a Alpuente per a escolaritzar l'alumnat d'Educació Secundària Obligatòria. L'Ajuntament de la citada localitat, en sessió plenària celebrada el 23 de setembre, ha emés informe favorable respecte a la creació del citat centre docent.
  
L'apartat segon de la disposició addicional dessetena de la Llei Orgànica 1/1990, d'Ordenació General del Sistema Educatiu, parcialment modificada per l'article 168 de la Llei 13/1996, faculta l'estat i les comunitats autònomes perquè afecten, per necessitats d'escolarització, edificis escolars de propietat municipal en què es troben ubicats centres d'Educació Preescolar i Educació General Bàsica per a impartir Educació Secundària o Formació Professional. En els mencionats supòsits continuarà sent l'administració local la titular demanial dels immobles.
  
En virtut d'això i, fent ús de les competències que m'atorga l'article 35 de la Llei 5/1983, del Govern Valencià,
  
ORDENE
  
Primer
  
Es crea, per afectació parcial de les instalacions del C.P. San Blas d'Alpuente, codi 53782701, dependent del Instituto de Educación Secundaria de Villar del Arzobispo, codi 01793190, el següent centre docent:
  
Província: València
  
Localitat: Alpuente
  
Denominació: Sección del Instituto de Educación Secundaria de Villar del Arzobispo en Alpuente
  
Codi: 03398042
  
Domicili provisional: Carretera de Alpuente-La Yesa, S/N
  
Composició: 4 unitats d'Educació Secundària Obligatòria
  
Capacitat: 120 llocs escolars
  
Segon
  
1. El centre iniciarà les seues activitats el curs acadèmic 1998/1999 i oferirà matrícula per a cursar tercer d'Educació Secundària Obligatòria.
  
2. El curs 1999/2000 oferirà el primer i segon cicle d'Educació Secundària Obligatòria.
  
Tercer
  
El director territorial de Cultura i Educació de València, procedirà al nomenament de l'equip directiu del centre, segons a allò establit en l'Ordre de 31 de juliol de 1998, de la Conselleria de Cultura Educació i Ciència per la qual es regulen les seccions dels instituts d'Educació Secundària de la Comunitat Valenciana.
  
Quart
  
La Direcció General de Centres Docents determinarà i gestionarà els fons necessaris per a posar en funcionament i manteniment del centre, a més a més de dotar-lo de l'equimament i material didàctic necessaris. A tal efecte la Direcció Territorial de Cultura i Educació efectuarà l'oportuna i raonada proposta.
  
Disposició addicional
  
Allò que s'ha establit en la present disposició s'inscriurà en el Registre de Centres Docents de la Generalitat Valenciana.
  
Disposicions finals
  
Primera
  
S'autoritza les direccions generals de Personal, de Règim Econòmic i de Centres Docents perquè, en l'àmbit de les seues respectives competències, adopten les mesures necessàries per a l'aplicació i desenrotllament d'allò que s'ha disposat en la present ordre.
  
Segona
  
La present ordre entrarà en vigor el dia de la seua publicació en el Diari Oficial de la Generalitat Valenciana, no obstant això els seus efectes s'entenen referits a l'inici del curs escolar 1998/1999.
  
València, 4 de febrer de 1999
  
El conseller de Cultura, Educació i Ciència